Diari Oficial de la Generalitat Valenciana


Sumari del DOGV 5662, del 18-12-2007 (2007/15984)

ACORD de 14 de desembre de 2007, del Consell, pel qual es declara l'ocupació urgent dels béns i drets subjectes a un expedient d'expropiació forçosa de l'Ajuntament de Paterna.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   5662

Data del DOGV
:   18-12-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/15899


Data del document
:   14-12-2007

Organisme emissor
:   Conselleria de Presidència

Tipus de document
:   Acord

Descriptors 

:   * Paterna
    * expropiació
    * administració local

ACORD de 14 de desembre de 2007, del Consell, pel qual es declara l'ocupació urgent dels béns i drets subjectes a un expedient d'expropiació forçosa de l'Ajuntament de Paterna. [2007/15457]  
El Consell, en la reunió del dia 14 de desembre de 2007, va adoptar l'acord següent:  
L'Ajuntament de Paterna, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'urbanització del vial de servici de la carretera VV-6101, de Paterna al Pla del Pou.  
Esta declaració d'urgent ocupació es justifica per les raons següents: les obres del Projecte d'urbanització del vial de servici de la carretera VV-6101, de Paterna al Pla del Pou han de dur-se a terme amb celeritat, ja que el projecte té com a objecte executar el vial de servici de la carretera CV-368 (abans VV-6101) de Paterna a Pla del Pou, atesa la circumstància que l'esmentada carretera té una alta densitat de tràfic rodat, sobretot de camions que entren i ixen dels polígons industrials adjacents. Açò provoca una elevada sinistralitat, posada de manifest en l'informe de la policia local que obra en l'expedient, i l'últim accident mortal s'ha produït el passat 5 de novembre, la qual cosa justifica àmpliament acudir a este procediment especial.  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, i les al·legacions presentades van ser resoltes pel ple de la corporació local.  
Consten l'aprovació del projecte d'obres, l'acta de replantejament i el certificat sobre l'existència de crèdit.  
Per tot això, i conforme a les facultats conferides pel Reial Decret 3318/1983, de 25 d'agost, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei del Consell, a proposta del conseller de Presidència, el Consell   
acordA  
Declarar l'ocupació urgent dels béns i drets subjectes a l'expedient d'expropiació forçosa instruït per l'Ajuntament de Paterna per a l'execució del projecte d'urbanització del vial de servici de la carretera VV-6101, de Paterna al Pla del Pou, que se relacionen a continuació.  
Relació de béns afectats:  
FINCA Núm. 1  
PROPIETARI: VICENTE CLIMENTE MARTÍNEZ.  
DOMICILI: C/ Salamanca, núm. 20-9ª. 46029-VALÈNCIA.  
PARCEL·LA CADASTRAL: núm. 7489150.  
AFECCIÓ: parcial.   
SUPERFÍCIE AFECTADA: 1.564 m².  
FINCA Núm. 2  
PROPIETARI: VICENTE CLIMENTE MARTÍNEZ.  
DOMICILI: C/ Salamanca, núm. 20-9ª. 46818-VALÈNCIA.  
PARCEL·LA CADASTRAL: núm. 7489151.  
AFECCIÓ: parcial.   
SUPERFÍCIE AFECTADA: 2.398 m².  
FINCA Núm. 3  
PROPIETARI: SALVADOR VENDRELL LLORCA.  
DOMICILI: C/ 606, núm. 16. 46209-LA CANYADA-PATERNA.  
PARCEL·LA CADASTRAL: núm. 7489153.  
AFECCIÓ: parcial.   
SUPERFÍCIE AFECTADA: 296 m².  
FINCA Núm. 4  
PROPIETARI: EMILIO LISART BORRÁS.  
DOMICILI: C/ CIUTAT DE LLÍRIA, Núm. 27. 46073-PATERNA.  
PARCEL·LA CADASTRAL: núm. 7489154.  
AFECCIÓ: parcial.   
SUPERFÍCIE AFECTADA: 94 m².  
FINCA Núm. 5  
PROPIETARI: EMILIO LISART BORRÁS.  
DOMICILI: C/ CIUTAT DE LLÍRIA, Núm. 27. 46089-PATERNA.  
PARCEL·LA CADASTRAL: núm. 7489155.  
AFECCIÓ: parcial.   
SUPERFÍCIE AFECTADA: 226,5 m².  
FINCA Núm. 6  
PROPIETARIS: JOSÉ ALEGRE SOLER, JESÚS REQUENA VAQUERO I JULIO GÓMEZ FERNÁNDEZ.  
DOMICILI: C/ CALVO ACACIO, Núm. 2. 46282-VALÈNCIA.  
PARCEL·LA CADASTRAL: núm. 7489157.  
AFECCIÓ: total.   
SUPERFÍCIE AFECTADA: 1.737,90 m².  
FINCA Núm. 7  
PROPIETARI: DESCONEGUT.  
DOMICILI: DESCONEGUT.  
PARCEL·LA CADASTRAL: no consta.  
AFECCIÓ: total.   
SUPERFÍCIE AFECTADA: 250,77 m².  
FINCA Núm. 8  
PROPIETARI: RAFAEL HINAREJOS NAVARRO.  
DOMICILI: C/ CIRERERS, 6. 46783-PATERNA.  
PARCEL·LA CADASTRAL: 7489156.  
AFECCIÓ: parcial.   
SUPERFÍCIE AFECTADA: 87 m².  
FINCA Núm. 9  
PROPIETARI: KRATOS COOPERATIVA VALENCIANA.  
DOMICILI: C/ LLANTERNER, 28. 46293-PATERNA.  
PARCEL·LA CADASTRAL: 7489178.  
AFECCIÓ: parcial.   
SUPERFÍCIE AFECTADA: 239 m².  
FINCA Núm. 10  
PROPIETARIA: SAGRARIO CANO CASTILLO.  
DOMICILI: C/ 606, 16. 46700-LA CANYADA-PATERNA.  
PARCEL·LA CADASTRAL: 7489153.  
AFECCIÓ: parcial.   
SUPERFÍCIE AFECTADA: 255,30 m².  
El present acord es publicarà en el Diari Oficial de la Comunitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular al·legacions per escrit davant de la corporació provincial expropiant, només als efectes d'esmenar possibles errors que s'hagen produït en relacionar els béns afectats per la urgent ocupació.  
Aquest acord posa fi a la via administrativa, en virtut de l'article 109.c) de la Llei 30/1992, de 26 de novembre, de Règim Jurídic de les Administracions públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar en contra els recursos següents:  
a) Recurs potestatiu de reposició davant del Consell, en el termini d'un mes, comptador a partir de l'endemà d'aquell en què tinga lloc la publicació d'este acord en el Diari Oficial de la Comunitat Valenciana. Contra la desestimació expressa del recurs potestatiu de reposició es podrà interposar, en el termini de dos mesos, o, si fa al cas, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició, no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que estableixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació d'este acord en el Diari Oficial de la Comunitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjudici que les persones interessades puguen exercitar qualsevol altra via que estimen oportuna.  
Castelló de la Plana, 14 de desembre de 2007  
El vicepresident primer i secretari del Consell,  
VICENTE RAMBLA MOMPLET